Tiina Toomet

Tiina Toomet (neiupõlvenimi Tiina Muttikas; sündinud 11. jaanuaril 1960 Tallinnas) on eesti veterinaar.http://www.epl.ee/artikkel/58664

 Elukäik 
Ta on õppinud Tallinna 27. 8-klassilises koolis ja Tallinna 21. Keskkoolis. Lõpetanud 1983. aastal Eesti Põllumajanduse Akadeemia, kus õppis veterinaariat. 

Töötas Vabariiklikus Veterinaarlaboratooriumis 1983–1986. Oli kuus aastat lastega kodus ning asutas 1991. aastal oma väikeloomakliiniku – Tiina Toometi Kliiniku. Seal on ta tegelnud põhiliselt naha- ja kõrvahaiguste, allergiate ja hematoloogiliste probleemidega. 2022. aasta novembris müüs ta loomakliiniku maha.

Toomet on end erialaselt täiendanud põhiliselt Soomes. Alates 1995. aastast on ta osalenud oma eriala tippkongressidel Euroopas ja mujal maailmas. 

Ta on olnud Eesti Väikeloomaarstide Seltsi loomisest 1994. aastal kuni 2003. aastani seltsi president ning on praegugi Eesti esindaja Euroopa ja maailma väikeloomaarstide ühingutes.

Ta on Eesti Maaülikooli kuratooriumi liige."Eesti Maaülikooli kuratooriumi esimeheks valiti Madis Ajaots". Maaleht, 30. oktoober 2015.

Ta õpetab Järvamaa Kutsehariduskeskuses paar korda aastas tulevasi loomaarsti abilisi ja korraldab kutsikate eelkooli.

Ta teeb kaks korda kuus taskuhäälingut "Loomaarst taskus".

Tegevus poliitikas
Ta kandideeris 2025. aasta kohaliku omavalitsuse volikogude valimistel Põhja-Tallinna linnaosas erakonna Parempoolsed nimekirjas, sai 65 häält ning ei osutunud valituks.

Teosed
 Koerte haigused. [Autorid Birgit Aasmäe, Jaagup Alaots, Vladimir Andrianov jt, koostanud K. Reidla.] Tartu, Eesti Põllumajandusülikool, 2000. 485 lk. ISBN/ISSN 9985882628 – kaasautor
 Tiina Toomet. Elust koera ja kassiga. Tallinn, Maalehe Raamat, 2012. 155 lk. ISBN/ISSN 9789985644508
 Tiina Toomet ja Triin Kass. Kas kass...? Tallinn, Varrak, 2019. 287 lk. ISBN/ISSN 9789985347652
 Tiina Toomet. Mida sina täna sõid? Raamat koerte ja kasside söötmisest. Tallinn, Hea Lugu, 2020. 272 lk. ISBN/ISSN 9789949673971

 Tunnustus 
 2022 – Eesti Loomaarstide Ühingu elutööpreemia
 2026 – Valgetähe IV klassi teenetemärk"President tunnustab teenetemärgiga 203 inimest" ERR, 30. jaanuar 2026

Isiklikku
Tema ema oli kosmeetik Inna Tarmak ja isa korvpallur Heino Muttikas. Tema vend on Mart Tarmak.http://www.epl.ee/news/arvamus/balti-keti-autor-mart-tarmak.d?id=50785983

Tiina Toomet on abielus Vallo Toometiga ja neil on kolm last: Karl (sõjaväelane), Siim (vanade autode taastaja) ja Silvia (linnaplaneerimismagister). Pere elab Kalamajas. Neil on kassid Maksim ja Donnarumma, bostoni terjer Paula ning saksa lambakoer Säde. Varem on neil olnud ka bokser.

Tiina Toomet harrastab pilatest.

Viited

Kirjandus
 Marii Karell. "Tiina Toometi loomalood". Kirjastus Fookus Meedia. 2008. ISBN 9789949180875

Välislingid
 Tiina Toometi Kliiniku koduleht
 Foto
 Regina Hansen. Tiina Toomet – loomatohtriks liiga hell. EPL.ee, 6. november 1999
 Katrin Pauts. Loomaarsti lood said raamatuks. Õhtuleht, 20. detsember 2008
 Tiiu Laks. Loomaarst Tiina Toomet kartis lapsepõlves koeri. EPL, 16. jaanuar 2009
 Eesti Televisiooni saade "Tähelaev. Tiina Toomet" (ERR Arhiivis). Esmaeeter: 19. november 2006.

Kategooria:Eesti loomaarstid
Kategooria:Eesti Maaülikooli veterinaariateaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1960